Kamu bisa jelasin ke aku soal Katongkat dalam bahasa sunda?

Katongkat; Gloriosa superba; Kembang sungsang  nyaéta hiji tutuwuhan ngarambat anu asalna tina kulawarga Colchicaceae,  genus Gloriosa.

Areuy katongkat panjangna bisa nepika 2.5 méter, régangna pajégar tur henteu buluan. Daunna nunggal nyebar méh pasinghareup-singhareup. Ieu tutuwuhan loba kapanggih hirup méh disakabéh kapuloan  Indonésia, hirup ngarambat kalayan mibanda beuti anu  mangpaatna pikeun kalumangsungan hirup ieu tutuwuhan mangsa usum halodo tarik. Beutina ngandung racun, sanajan kitu bisa dimangpaatkeun pikeun ubar.

Katongkat kembangan di mana manjing usum hujan, kaasup tutuwuhan terna anu umur hirupna nahun. Ieu tutuwuhan mikaresep daérah anu negrak tur katojo ku cahaya panonpoé, hirup ti mimiti daérah basisir nepika tonggoh 300 méter luhureun beungeut cai laut.

Ieu tutuwuhan remen dimangpaatkeun salaku tutuwuhan hias di pakarangan, alatan mibanda kembang anu méncrang sarta wujudna béda tinu lian.